Montricher VD
Montricher (frankoprovenzalisch ) isch e bolitischi Gmai im Bezirk Morges im Kanton Waadt.

Früener het me dr Gmai uf Düütsch Rogersbärg gseit.

Geografi 
S Dorf Montricher lyt am Fueß vum Jura. Zum Bann vu dr Gmai ghert au dr Mont Tendre, dr hegscht Schwyzer Juragipfel uf 1679 Meter über Meer.

D Gmaiflechi umfasst 38 Prozänt landwirtschaftligi Flechi, 58 Prozänt Wald und vier Prozänt Sidligsflechi.

Gschicht 
Montricher isch zum erschte Mol gnännt wore anne 1049 as Mons Richarius, 1301 als Montricher.

Es isch sid em Middelalter es chlyses Stedtli gsi mit ere Burg obedra, es isch am Änd vom achtzääte Johrhundert abebränt; drno het mes als Buuredorf wider ufbout.

Bevelkerig 
Quälle: Bundesamt für Statistik 2005

Dr Uusländeraadail isch 2010 bi 10,7 Prozänt gläge.

Religion 
63,8 Porzänt vo dr Yywooner sin evangelisch-reformiert, 14,2 Prozänt sin römisch-katholisch (Stand 2000).

Bolitik 
Bi dr Nationalrootswahle 2011 het s des Ergebnis gee: BDP 0,3 %, CVP 2,4 %, FDP 18,3 %, GLP 4,1 %, GP 11,8 %, SP 21,5 %, SVP 30,1 %, Sunschtigi 4,3 %.

Dr Burgermaischter vu Montricher isch dr Didier Amez-Droz (Stand Merz 2014).

Wirtschaft 
Montricher isch es Puuredorf; es het uf de Bärge Alpwirtschaft; unden am Dorf lige Chiisgruebe und e Flugplatz.

Chly usserhalb vom Dorf isch d Ysebahnstazion.

Sproch un Dialäkt 
Bi dr Volkszellig 2000 hän vu dr 696 Yywohner 92,2 Prozänt Franzesisch as Hauptsproch aagee, 3,6 Prozänt Dytsch, 0,9 Prozänt Italienisch un 3,3 Prozänt anderi Sproche.

Dr alt frankoprovenzalisch Patois isch wahrschyns aafangs 20. Jh. uusgstorbe. Ergebnis us dr Volkszellige vu 1990 un 2000, wu zum Dail Lyt Patois as Sproch aagchryzlet hän, gälte in dr Sprochwisseschaft as Artefakt un hän ihre Ursprung ender in statistische Fähler oder ass d Lyt unter „Patois“ ihr Regionalfranzesisch verstehn

Literatur

Weblink 

 www.montricher.ch

Fueßnote 

Ort (Kanton Waadt)